Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko galdera, Ingelesez Ikasteko Programa (PAI) Nafarroako hezkuntza-sistemako hizkuntza-eredu bilakatzeko dekretuaren idazketa kudeatzeko aholkularitza pribatu bat kontratatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Prentsan agertutako informazioaren arabera, Hezkuntza Departamentuak aholkularitza-enpresa pribatu bat kontratatu du Ingelesez Ikasteko Programa (PAI) Nafarroako hezkuntza-sistemako hizkuntza-ereduetako bat bihurtzeko dekretuaren idazketa kudeatzeko. Zer enpresa kontratatu da; zein izan da enpresa kontratatzeko jarraitutako prozesua; zer zeregin esleitu zaizkio enpresa horri aipatutako foru-dekretua lantzeko prozesuan; eta zein dira enpresa hori kontratatzeko arrazoiak?

Iruñean, 2022ko urriaren 14an

Foru parlamentaria: Pedro González Felipe